
ДОКЛАДНА ЗАПИСКА

ОТ

ЙОРДАНКА АНАНИЕВА – ЗА КМЕТ НА ОБЩИНА БУРГАС
СЪГЛАСНО ЗАПОВЕД №1850/11.07.2016 Г.



ОТНОСНО:  Прехвърляне на задължения към партньор ОДЗ №2 „Звездица Зорница“ и одобряване на споразумение за общинско сътрудничество с партньори по проект №BG05M9OP001-1.002-0041 „Активиране на младежи от уязвими групи към обучение и заетост на територията на Община Бургас“, финансиран по процедура за предоставяне на безвъзмездна финансова помощ BG05M9OP001-1.002 „Активни“, Приоритетна ос 1 „Подобряване достъпа до заетост и качеството на работните места.

УВАЖАЕМИ ДАМИ И ГОСПОДА ОБЩИНСКИ СЪВЕТНИЦИ,

Моля, на основание чл. 33, ал. 5 от Правилника за организацията и дейността на Общинския съвет и взаимодействието му с Общинската администрация, на насроченото на 26.07.2016 г. заседание на Общински съвет-Бургас, да бъде разгледана настоящата докладна записка. Една от причините за включване на неотложни въпроси в дневния ред на заседание на Общинския съвет е „срокове, свързани с усвояване на средства“, а именно:
Община Бургас изпълнява проект №BG05M9OP001-1.002-0041 „Активиране на младежи от уязвими групи към обучение и заетост на територията на Община Бургас“, финансиран по Оперативна програма „Развитие на човешките ресурси“ 2014-2020 г., процедура чрез подбор на проекти BG05M9OP001-1.002 „Активни“. 
Партньори на Община Бургас по проекта са: Общинско предприятие "Туризъм"; Общинско предприятие „Летен театър, фестивали и концерти“; ОДЗ №1 „Морска звезда“; ОДЗ №2 „Звездица Зорница“; ОДЗ №3 „Звънче“; ОДЗ №4 "Калина Малина"; ОДЗ №6 "Ран Босилек“; ОДЗ №10 "Славейче"; ОДЗ №13 - Общностен център за ранно детско развитие и родителска подкрепа „Надежда“; ОДЗ №14 "Изгрев"; ОДЗ №15 "Моряче"; ОДЗ  №17 "Веселушко"; ЦДГ №2 "Ханс Кристиан Андерсен"; ЦДГ №4 "Калинка"; ЦДГ №7 "Синчец"; ЦДГ №10 "Слънце"; ЦДГ №14 "Здравец"; ЦДГ №28 "Детелина“; ЦДГ №35 "Теменуга" и ЦДГ "Ракета" - с. Твърдица. 
С решение на Общински съвет – Бургас от 29.03.2016 г., партньорът ЦДГ "Ракета"- с. Твърдица се преобразува във филиал на ЦДГ №11 „Чайка“, считано от 01.07.2016 г. Съгласно подписания между Община Бургас и Управляващия орган договор, съществено условие е запазване на поетите задължения в пълния им обем. Тъй като преобразуваната детска градина се явява нов партньор, а  включването на нов партньор не е допустимо, единственият начин да се изпълняват дейностите по проекта, е прехвърляне на функциите, задълженията и бюджетните средства, в размер на 2 546,64 лв. от партньор ЦДГ "Ракета"- с. Твърдица на някой от другите партньори, а именно на партньор ОДЗ №2 „Звездица Зорница“. Съгласно изискванията на Управляващия орган, прехвърлянето на задължения, поети от партньор по проекта, следва да бъде одобрено с решение на Общински съвет и подписване на ново споразумение за общинско сътрудничество.
Предвид гореизложеното и на основаниe чл. 21, ал. 1, т. 8 от Закона за местното самоуправление и местната администрация предлагам Общински съвет- Бургас да вземе следното:

Р Е Ш Е Н И Е:

1. Дава съгласие да бъдат прехвърлени функциите, задълженията и бюджетните средства, в размер на 2 546,64 лв. от партньор ЦДГ "Ракета"- с. Твърдица на партньор ОДЗ №2 „Звездица Зорница“, по проект №BG05M9OP001-1.002-0041 „Активиране на младежи от уязвими групи към обучение и заетост на територията на Община Бургас“, финансиран по процедура за предоставяне на безвъзмездна финансова помощ BG05M9OP001-1.002 „Активни“, Приоритетна ос 1 „Подобряване достъпа до заетост и качеството на работните места. 
2. Одобрява споразумение за общинско сътрудничество с партньорите по проект №BG05M9OP001-1.002-0041 „Активиране на младежи от уязвими групи към обучение и заетост на територията на Община Бургас“, финансиран по процедура за предоставяне на безвъзмездна финансова помощ BG05M9OP001-1.002 „Активни“, Приоритетна ос 1 „Подобряване достъпа до заетост и качеството на работните места.

 Приложения:
1. Споразумение за общинско сътрудничество с партньори по проект №BG05M9OP001-1.002-0041 „Активиране на младежи от уязвими групи към обучение и заетост на територията на Община Бургас“;
2. Копие на договор №BG05M9OP001-1.002-0041 „Активиране на младежи от уязвими групи към обучение и заетост на територията на Община Бургас“;
3. Копие на решение на ОБС-Бургас от 29.03.2016 г;
4. Копие на Заповед №1850/11.07.2016 г.



С УВАЖЕНИЕ,

ЙОРДАНКА АНАНИЕВА /П/
ЗА КМЕТ НА ОБЩИНА БУРГАС
/Съгл. заповед №1850/11.07.2016 г./

